Rich arger mā d̾ ſcham ſich
Rich arger mā d̾ ſcham ſich·
deſ mv̊t enheiner tvgēde gert·
er wirt dvr gv̊t hie gotteſ dieb·
darvmbe er doꝛt enbꝛīnet·
hoh edel mā ich warne dich
wilt dv lob habē wit vn̄ wert·
ſo habe die rehtē milte lieb·
wā ſi got ſelb̾ mīnet·
dv́ rehte milte miſſet eben·
wc wie wa wēne vn̄ weme· ſi gabe bútet·
ſw̾ alſo git da wirt gegeben·
eī gabe ī d̾ vꝛo ere wirt getrútet·
dú milte vnrehteſ niht enpfliget·
ſi iſt vol erbermde vn̄ and̾ tvgēde mere·
dv́ milte ſchandē an geſiget·
vō ir ſo kvmt dv́ hoh gelobt hvsere·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse